pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟม. ชี้แจงข้อเท็จจริง การกำหนดอัตราค่าโดยสารโครงการรถไฟฟ้าขนส่งมวลชนตามสัญญาสัมปทานของ รฟม.
วันจันทร์ที่ 19 เมษายน 2564
รฟม. ชี้แจงข้อเท็จจริง การกําหนดอัตราค่าโดยสารโครงการรถไฟฟ้าขนส่งมวลชนตามสัญญาสัมปทานของ รฟม.
ตามที่สื่อมวลชนได้มีการนําเสนอข่าวในประเด็น ค่าโดยสารรถไฟฟ้าสายสีเขียว 25 บาท
โดยได้มีการกล่าวถึงโครงการรถไฟฟ้ามหานคร สายเฉลิมรัชมงคล (MRT สายสีน้ําเงิน) และโครงการรถไฟฟ้ามหานคร สายฉลองรัชธรรม (MRT สายสีม่วง) ว่าเป็นโครงการที่รัฐบาลได้ลงทุนค่าก่อสร้างให้ทั้งหมด เหตุใดถึงไม่ลดค่าโดยสารเหลือ 10-25 บาท นั้น
การรถไฟฟ้าขนส่งมวลชนแห่งประเทศไทย (รฟม.) ขอเรียนชี้แจงข้อเท็จจริงเกี่ยวกับการกําหนดอัตราค่าโดยสาร โครงการรถไฟฟ้าขนส่งมวลชนตามสัญญาสัมปทานของ รฟม. ดังนี้
1) รฟม. ได้รับมอบหมายจากรัฐบาลให้ดําเนินโครงการรถไฟฟ้าขนส่งมวลชนในเขตกรุงเทพมหานครและปริมณฑลในรูปแบบการร่วมลงทุนระหว่างรัฐและเอกชน (PPP) ตามกฎหมาย โดยปัจจุบันมี 4 โครงการที่ลงนามในสัญญาสัมปทานแล้ว ได้แก่ 1. โครงการรถไฟฟ้ามหานคร สายเฉลิมรัชมงคล (MRT สายสีน้ําเงิน) ซึ่งเปิดให้บริการแล้ว 2.โครงการรถไฟฟ้ามหานคร สายฉลองรัชธรรม (MRT สายสีม่วง) ซึ่งเปิดให้บริการแล้ว 3. โครงการรถไฟฟ้ามหานครสายสีเหลือง ช่วงลาดพร้าว – สําโรง (อยู่ระหว่างการก่อสร้าง) 4.โครงการรถไฟฟ้ามหานครสายสีชมพู ช่วงแคราย – มีนบุรี (อยู่ระหว่างการก่อสร้าง)
2) โครงการรถไฟฟ้าขนส่งมวลชนทั้ง 4 สายทางดังกล่าว รฟม. (ภาครัฐ) รับภาระค่าลงทุนงานโครงสร้างพื้นฐานทางโยธา ในขณะที่ภาคเอกชนรับภาระค่าลงทุนงานระบบรถไฟฟ้าและค่าใช้จ่ายเดินรถและซ่อมบํารุงรถไฟฟ้า ทั้งนี้ ในโครงการรถไฟฟ้า MRT สายสีน้ําเงิน เนื่องจากเป็นโครงการก่อสร้างที่มีแนวเส้นทางเป็นโครงสร้างรถไฟฟ้าใต้ดินกว่าร้อยละ 50 อีกทั้งยังมีแนวเส้นทางที่ต้องผ่านพื้นที่ชั้นในเกาะกรุงรัตนโกสินทร์ ลอดผ่านใต้แม่น้ําเจ้าพระยา มีความยากในการก่อสร้างและมีความเสี่ยงในการดําเนินการหลายแห่ง จึงทําให้มูลค่าลงทุนโครงการสูงกว่าโครงการรถไฟฟ้ายกระดับ (โครงการรถไฟฟ้าสายสีเขียว) ถึง 3 เท่า ซึ่งส่งผลกระทบต่อค่าใช้จ่ายในการเดินรถและซ่อมบํารุงรถไฟฟ้าที่ผู้รับสัมปทานต้องแบกรับด้วย ในทางกลับกันปริมาณผู้โดยสารของโครงการรถไฟฟ้า MRT สายสีน้ําเงิน กลับน้อยกว่าโครงการรถไฟฟ้าสายสีเขียวกว่ากึ่งหนึ่ง จึงเป็นไปไม่ได้ที่จะให้ภาคเอกชนลงทุนโครงการทั้งหมด ดังนั้น จึงเป็นเหตุผลสําคัญที่ รฟม. (ภาครัฐ) ต้องเป็นผู้รับภาระค่าลงทุนโครงสร้างพื้นฐานทางโยธา เพื่อจูงใจให้เอกชนสนใจที่จะเข้ามาร่วมลงทุนโครงการ
3) หลักเกณฑ์การคิดอัตราค่าโดยสารในโครงการรถไฟฟ้ามหานครของ รฟม. เป็นการคิดตามมาตรฐาน MRT Assessment Standardization ประกอบกับ รฟม. ได้มีการกําหนดเพดานค่าโดยสารสูงสุดอยู่ที่ 12 สถานีด้วย ซึ่งหากพิจารณาโครงการรถไฟฟ้า MRT สายสีน้ําเงิน ซึ่งมีระยะทางรวม 48 กิโลเมตร จะเห็นว่าประชาชนมีภาระค่าโดยสารเฉลี่ยเพียง 0.88 บาท/กิโลเมตร เท่านั้น ซึ่งเป็นอัตราค่าโดยสารที่เป็นธรรม มีความเหมาะสมและประชาชนยอมรับได้ นอกจากนี้ กระทรวงคมนาคม และ รฟม. ได้พยายามลดภาระค่าใช้จ่ายในการเดินทางของประชาชน โดย รฟม. ได้กําหนดให้ประชาชนไม่ต้องเสียค่าแรกเข้าซ้ําซ้อนเมื่อเดินทางข้ามสายในโครงข่ายรถไฟฟ้าของ รฟม. ในกรณีที่มีการเดินทางเชื่อมต่อระหว่าง MRT สายสีน้ําเงินและ MRT สายสีม่วง รวมไปถึงการเชื่อมต่อไปยังสายสีเหลืองและสายสีชมพูที่จะเปิดให้บริการในปี 2565 ต่อไปด้วย นอกจากนี้ สําหรับโครงการ MRT สายสีม่วง รฟม. ยังได้เคยปรับลดค่าโดยสารโดยเก็บค่าโดยสารสูงสุดไม่เกิน 20 บาทอีกด้วย (ตั้งแต่ปลายปี 2562 ถึงต้นปี 2564)
รัฐบาลไทย-ข่าวทำเนียบรัฐบาล-สธ.เผยระบบ “หมอพร้อม” มีผู้ที่ฉีดวัคซีนโควิด 19 ใช้แล้ว กว่า  5 แสนคน
วันเสาร์ที่ 17 เมษายน 2564
สธ.เผยระบบ “หมอพร้อม” มีผู้ที่ฉีดวัคซีนโควิด 19 ใช้แล้ว กว่า  5 แสนคน
กระทรวงสาธารณสุข เผยระบบ “หมอพร้อม” เป็นระบบเชื่อมต่อ 1,500 โรงพยาบาลที่ฉีดวัคซีนโควิด 19 ช่วยสนับสนุนการทํางานเพิ่มเติมจากระบบปกติของโรงพยาบาล ขณะนี้ใช้งานไปแล้ว 5 แสนกว่าคน วันที่ 1 พฤษภาคม 2564 เตรียมเปิดตัวแอปพลิเคชันไลน์หมอพร้อมเวอร์ชั่น 2 มั่น
กระทรวงสาธารณสุข เผยระบบ“หมอพร้อม” เป็นระบบเชื่อมต่อ 1,500 โรงพยาบาลที่ฉีดวัคซีนโควิด 19 ช่วยสนับสนุนการทํางานเพิ่มเติมจากระบบปกติของโรงพยาบาล ขณะนี้ใช้งานไปแล้ว 5 แสนกว่าคน วันที่ 1 พฤษภาคม 2564 เตรียมเปิดตัวแอปพลิเคชันไลน์หมอพร้อมเวอร์ชั่น 2 มั่นใจรองรับผู้ฉีดวัคซีนได้ทุกคน
วันนี้ (17 เมษายน 2564) นายแพทย์พงศธร พอกเพิ่มดี ที่ปรึกษาระดับกระทรวง นายแพทย์ทรงคุณวุฒิ (ด้านสาธารณสุข) ประธานคณะทํางานด้านระบบข้อมูลการให้บริการวัคซีนป้องกันโรคติดเชื้อไวรัสโคโรนา 2019ให้สัมภาษณ์ว่า ระบบ“หมอพร้อม” เป็นระบบเชื่อมต่อ 1,500 รพ. ที่ฉีดวัคซีนทั่วประเทศแบบ real time เจ้าหน้าที่ทํางานครั้งเดียว ไม่ซ้ําซ้อน มีการแสดงผล dash board แบบ real time เพื่อให้ผู้บริหารสามารถติดตามความครอบคลุมการฉีดและอาการไม่พึงประสงค์ทุกคนที่ฉีด รวมทั้งยังมีระบบจําแนกประชาชนเป็นกลุ่มตามความเสี่ยงเพื่อใช้จัดลําดับความสําคัญในการรับวัคซีนก่อนหรือหลังตามหน่วยบริการทุกแห่งทั่วประเทศ โดยเน้นกลุ่มโรคเรื้อรัง 7 โรคและผู้สูงอายุตามลําดับ และยังเชื่อมต่อกับประชาชนทาง Line Official Account “หมอพร้อม”และแอปพลิเคชัน “หมอพร้อม” เป็นระบบสนับสนุนการทํางานเพิ่มเติมจากระบบโรงพยาบาลที่มีรองรับการฉีดวัคซีนอยู่แล้วทั่วประเทศ แม้ว่าจะไม่มีระบบหมอพร้อมโรงพยาบาลก็ทํางานได้เป็นปกติ เพียงแต่ระบบหมอพร้อมจะอํานวยความสะดวกให้กับทุกฝ่ายมากขึ้น
“ขณะนี้Line Official Account “หมอพร้อม” มีผู้ที่ฉีดวัคซีนโควิด 19 ใช้แล้ว กว่า 500,000 คน สามารถออก vaccine certificate ได้แล้วสําหรับประชาชน ที่ฉีดเข็มที่ 2 พร้อมมีQRCode ตรวจสอบกลับ ป้องกันการปลอมแปลง และกําลังรอที่จะออก vaccine passport ตามมาตรฐานองค์การอนามัยโลก ที่จะออกมาเร็วๆนี้ ซึ่งเป็นประเทศแรกๆ ของโลกที่สามารถทําระบบนี้ได้แล้ว โดย Line Official Account “หมอพร้อม”เวอร์ชั่น 2 จะเปิดตัว วันที่ 1 พฤษภาคม 2564 ซึ่งพัฒนาต่อยอดและปรับปรุงแก้ไขจากการใช้งาน 500,000 คนที่ผ่านมา”นายแพทย์พงศธรกล่าว
นายแพทย์พงศธรกล่าวต่อว่า การจัดทําระบบหมอพร้อมเป็นความร่วมมือจากภาครัฐ เอกชน และร่วมมือกับ35 บริษัทที่เป็นระบบ Hospital information system เพื่อเชื่อมข้อมูลแบบ real time เพื่อประโยชน์สูงสุดต่อประชาชนช่วยประหยัดงบประมาณภาครัฐ การพัฒนาที่ผ่านมาใช้เวลาเพียงไม่ถึง 3 เดือน เป็นการเชื่อมต่อกับ 1,500 โรงพยาบาลรัฐและเอกชน เชื่อมโยงฐานข้อมูลประชาชนทั้งประเทศกับกระทรวงมหาดไทยและข้อมูล passport จากกระทรวงการต่างประเทศ โดยมีข้อมูลผู้มารับบริการ กว่า 60 ล้านคนที่กําลังเชื่อมกับกรมการปกครอง กระทรวงมหาดไทย และกรมการกงศุล กระทรวงการต่างประเทศ ขณะนี้บางส่วนอยู่ระหว่างดําเนินการ แต่โดยภาพรวมระบบไม่มีปัญหาและกําลังจะใช้กับอีก 1 ล้านคนในสัปดาห์หน้า และพร้อมใช้กับอีก 10 ล้านคนในเดือนมิถุนายนอย่างแน่นอน
**********************************17 เมษายน 2564
รัฐบาลไทย-ข่าวทำเนียบรัฐบาล-นายกฯ กำชับจัดตั้งโรงพยาบาลสนาม สอดคล้องสถานการณ์จำนวนผู้ติดเชื้อโควิด-19     ขยาย 25,000 เตียง ทั่วประเทศพร้อมใช้งาน
วันเสาร์ที่ 17 เมษายน 2564
นายกฯ กําชับจัดตั้งโรงพยาบาลสนาม สอดคล้องสถานการณ์จํานวนผู้ติดเชื้อโควิด-19     ขยาย 25,000 เตียง ทั่วประเทศพร้อมใช้งาน
รองโฆษกรัฐบาลเผยนายกฯ กําชับจัดตั้งโรงพยาบาลสนาม สอดคล้องสถานการณ์จํานวนผู้ติดเชื้อโควิด-19     ขยาย 25,000 เตียง ทั่วประเทศพร้อมใช้งาน
วันนี้17เมษายน2564นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่า พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามความพร้อมการจัดตั้งโรงพยาบาลสนามทั่วประเทศพร้อมขอบคุณทุกภาคส่วนที่ได้เร่งดําเนินการเพิ่มจํานวนโรงพยาบาลสนามเบื้องต้นได้ขยายโรงพยาบาลสนามและHospitelทั้งในส่วนกลางต่างจังหวัดและส่วนท้องถิ่นไปกว่า 2.5หมื่นเตียงเพื่อให้การดูแลผู้ติดเชื้อไวรัสโควิด-19ที่มีอาการไม่มาก
สําหรับจังหวัดที่มีการแพร่ระบาดสูงเช่นกรุงเทพมหานครได้เตรียมโรงพยาบาลสนามไว้4แห่งขณะนี้สามารถให้บริการได้1,250เตียงและจะเพิ่มอีก500เตียงในเร็วๆนี้ขณะที่กระทรวงการอุดมศึกษาวิทยาศาสตร์วิจัยและนวัตกรรม(อว.)ให้มหาวิทยาลัยที่มีความพร้อมเปิดโรงพยาบาลสนามเพิ่มเติมในทุกจังหวัดและประสานงานโดยทันทีกับทางจังหวัดสาธารณสุขในพื้นที่และดําเนินการร่วมกับคณะแพทยศาสตร์ของมหาวิทยาลัยที่อยู่ใกล้เคียงเพื่อทําหน้าที่เป็นพี่เลี้ยงเบื้องต้นสามารถให้บริการได้12,822เตียงจากโรงพยาบาลสนาม37แห่งทั่วทุกภาค ซึ่งในส่วนกระทรวงกลาโหมกําลังเร่งสนับสนุนและดําเนินการจัดเตรียมความพร้อมโรงพยาบาลสนามกว่า5,000เตียงทั้งไนพื้นที่กทม.และปริมณทลรวมทั้งในส่วนภูมิภาคเพื่อส่งมอบให้สาธารณสุขบริหารจัดการในภาพรวมต่อไป
ขณะเดียวกันกระทรวงสาธารณสุขยังได้จัดหาโรงแรมที่ไม่มีผู้พักอาศัยมาทําเป็นโรงพยาบาลชั่วคราว(Hospitel)เพื่อใช้ดูแลผู้ติดเชื้อโควิด-19 มีแพทย์พยาบาลเครื่องมือที่สําคัญเช่นปรอทวัดอุณหภูมิดิจิทัลเครื่องวัดความเข้มข้นของออกซิเจนในเลือดและเครื่องเอกซเรย์เคลื่อนที่โดยการดูแลจะแบ่งเป็น2กลุ่มคือกลุ่มไม่มีอาการแต่หากมีอาการจะส่งไปรักษาในโรงพยาบาลพี่เลี้ยงกลุ่มที่2กลุ่มมีอาการที่อยู่โรงพยาบาล3-5วันหากอาการไม่แย่ลงหรืออาการปกติสามารถย้ายมาอยู่ที่Hospitelต่อไปซึ่งขณะนี้มีHospitelแล้ว23แห่งรวม4,900เตียงมีการครองเตียงแล้ว2,000เตียงและมีแผนจะขยายให้ได้ถึง5,000-7,000เตียงในระยะต่อไป ส่วนเรื่องค่ารักษาหากผู้ป่วยมีประกันสุขภาพให้เบิกจากประกันสุขภาพส่วนบุคคลหากไม่มีประกันส่วนบุคคลจะได้รับสิทธิตามสิทธิในการรักษาพยาบาลภาครัฐ
นางสาวรัชดากล่าวด้วยว่านายกรัฐมนตรีกําชับให้การบริหารจัดการและการเพิ่มจํานวนโรงพยาบาลสนามและHospitelต้องสอดคล้องกับสถานการณ์และจํานวนผู้ป่วย ซึ่งผู้ติดเชี้อโควิด-19ทุกคนจะต้องได้รับการดูแลรักษาในโรงพยาบาลอย่างดีและรวดเร็ว อีกทั้งขณะนี้นายกรัฐมนตรีได้แต่งตั้งคณะทํางานพิจารณาการจัดหาวัคซีนป้องกันโควิด-19 มีศาสตราจาร์ยคลีนิกเกียรติคุณนพ.ปิยะสกุลสกลสัตยาทรเป็นประธานได้เร่งเดินหน้าจัดหาวัคซีนจากแหล่งอื่นเพิ่มเติมเพื่อเป็นวัคซีนทางเลือกสําหรับคนไทยด้วย
________
รัฐบาลไทย-ข่าวทำเนียบรัฐบาล-รมว.สุชาติ เผย บรรยากาศคิกออฟตรวจโควิด – 19 เชิงรุกวันแรกราบรื่นทุกอย่างเป็นไปตามมาตรการ สธ.กำหนด สร้างความมั่นใจแก่ผู้ประกันตน
วันเสาร์ที่ 17 เมษายน 2564
รมว.สุชาติ เผย บรรยากาศคิกออฟตรวจโควิด – 19 เชิงรุกวันแรกราบรื่นทุกอย่างเป็นไปตามมาตรการ สธ.กําหนด สร้างความมั่นใจแก่ผู้ประกันตน
รัฐมนตรีว่าการกระทรวงแรงงาน เผย บรรยากาศการเปิดบริการโครงการตรวจโควิด-19 เชิงรุก เพื่อผู้ประกันตนที่สนามไทย – ญี่ปุ่น ดินแดง บรรยากาศวันแรกราบรื่น ทุกอย่างเป็นไปตามขั้นตอนและมาตรการที่กระทรวงสาธารณสุขกําหนด มีผู้ประกันตนคนแรกมาตรวจในเวลา 07.39 น.
เมื่อวันที่ 17 เมษายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าโครงการตรวจโควิด-19 เชิงรุก เพื่อผู้ประกันตนว่า วันนี้เป็นวันแรกของการเปิดบริการตรวจโควิด-19 เชิงรุกแก่ผู้ประกันตนในระบบประกันสังคมตามมาตรา 33 ,39 และ 40 ที่อยู่ในพื้นที่กรุงเทพมหานคร เพื่อลดความแออัดและอํานวยความสะดวก โดยใช้อาคารกีฬาเวสน์ 1 ศูนย์เยาวชนกรุงเทพมหานคร (ไทย – ญี่ปุ่น) เขตดินแดง กรุงเทพมหานคร เป็นสถานที่ตรวจ ซึ่งในเรื่องนี้ท่านนายกรัฐมนตรี พล.อ.ประยุทธ์ จันทร์โอชา ได้มีความห่วงใยผู้ประกันตนที่เดินทางกลับต่างจังหวัดและไปในสถานที่เสี่ยงช่วงเทศกาลสงกรานต์ที่ผ่านมา กระทรวงแรงงานจึงได้ร่วมกับกระทรวงมหาดไทย (กรุงเทพมหานคร) และสํานักงานหลักประกันสุขภาพแห่งชาติ (สปสช.) จัดโครงการตรวจโควิด-19 เชิงรุก เพื่อผู้ประกันตน ในวันนี้เป็นวันแรกของการตรวจ ผมได้ติดตามสถานการณ์และกําชับให้สํานักงานประกันสังคมตรวจสอบขั้นตอนต่างๆ เพื่ออํานวยความสะดวกแก่ผู้ประกันตน จากรายงานในเบื้องต้นยังไม่พบปัญหาอุปสรรคใดๆ ซึ่งทุกอย่างราบรื่น เป็นไปตามขั้นตอนและมาตรการที่กรมควบคุมโรค กระทรวงสาธารณสุขกําหนด
นางสาวดวงหทัย พุ่มบ้านเซ่า ผู้พิการทางสายตาเลือนรางอาศัยอยู่ในเขตคันนายาว เป็นผู้ประกันตนตามมาตรา 39 ได้มาตรวจโควิด-19 เป็นคนแรกในเวลา 07.39 น. เปิดเผยว่า เมื่อสัปดาห์ที่ผ่านมาตนได้เดินทางไปร่วมกิจกรรมสาธารณะที่จังหวัดระยอง ซึ่งมีผู้เข้าร่วมโครงการแจ้งว่าได้เดินทางไปในสถานที่เสี่ยงและตนได้สัมผัสใกล้ชิดกับบุคคลดังกล่าวตลอดระยะเวลาที่เข้าร่วมกิจกรรม และพอทราบว่ามีการตรวจโควิด -19 เชิงรุก เพื่อผู้ประกันตนที่สนามกีฬาไทย – ญี่ปุ่น ดินแดง เลยให้ญาติสมัครจองคิวผ่านระบบ https://sso.icntracking.com/icntracking/self_register.php ซึ่งได้คิวในเช้าวันนี้ จึงรู้สึกดีใจและขอบคุณรัฐบาลที่มีโครงการนี้ทําให้ผู้ประกันตนได้รับความสะดวก และได้รับการตรวจอย่างรวดเร็ว
“ทั้งนี้ ผู้ประกันตนที่เดินทางกลับมาจากต่างจังหวัดหรือไปในสถานที่เสี่ยง และเข้าข่ายเป็นกลุ่มเสี่ยงตามที่กระทรวงสาธารณสุข และ สปสช.กําหนด สามารถลงทะเบียนผ่านระบบออนไลน์ได้ที่เว็บไซต์ https://sso.icntracking.com/icntracking/self_register.php เพื่อจองคิวตรวจโควิด-19 ซึ่งหากพบเชื้อสามารถเข้ารับการรักษาตามขั้นตอนที่กระทรวงสาธารณสุขกําหนดได้อย่างทันท่วงที” รมว.สุชาติ กล่าวในตอนท้าย
รัฐบาลไทย-ข่าวทำเนียบรัฐบาล-กรมการจัดหางานแจงตัวเลขคนว่างงาน ยันตรวจสอบแล้วไม่ถึง 6 แสนคน
วันเสาร์ที่ 17 เมษายน 2564
กรมการจัดหางานแจงตัวเลขคนว่างงาน ยันตรวจสอบแล้วไม่ถึง 6 แสนคน
กรมการจัดหางาน แจงสถานการณ์การว่างงาน ปี 2564 คนว่างงานกําลังลดลง ผู้ประกันตนกลับเข้าสู่ระบบประกันสังคมเพิ่ม ย้ําไม่เคยนิ่งนอนใจเตรียมตําแหน่งงานว่าง พร้อมแผนรองรับแล้ว
นายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน เปิดเผยว่า  จากข้อมูลสํานักงานสถิติแห่งชาติ ปี 2563 พบจํานวนผู้อยู่ในกําลังแรงงาน 39.45 ล้านคน เป็นผู้มีงานทํา 38.76 ล้านคน ประกอบด้วยผู้ทํางานในภาคบริการ และการค้า 17.50 ล้านคน ภาคเกษตรกรรม 13.48 ล้านคน และภาคการผลิต 7.78 ล้านคน โดยเป็นผู้ว่างงาน 0.59 ล้านคน หรือประมาณ 590,000 คน แบ่งเป็นผู้ว่างงานที่ไม่เคยทํางานมาก่อน 0.18 ล้านคน และเคยทํางานมาแล้ว 0.41 ล้านคน ซึ่งเมื่อเปรียบเทียบกับช่วงเวลาเดียวกันของปี 2562 พบว่าผู้ว่างงานเพิ่มขึ้น 0.22 ล้านคน แต่ในขณะเดียวกัน จํานวนผู้มีงานทําก็เพิ่มขึ้นถึง 1.1 ล้านคนเช่นเดียวกัน ซึ่งเป็นผลมาจากการเพิ่มจํานวนของผู้อยู่ในกําลังแรงงานทั้งหมด ทั้งกว่าร้อยละ 65 ของคนว่างงาน พบว่ามาจากแรงงานเก่า ซึ่งมีทั้งถูกให้ออกจากงาน ถูกเลิกจ้างจากสาเหตุการปิดกิจการ จากการหมดสัญญาจ้าง และการลาออกเอง และอีกร้อยละ 35 ของผู้ว่างงานเป็นแรงงานใหม่ที่เข้าสู่ระบบ
ทั้งนี้ ตั้งแต่เดือนมกราคม - เดือนมีนาคม 2564 มีผู้ประกันตนกรณีว่างงาน กลับเข้าสู่ระบบประกันสังคม 155,958 ราย และผู้ประกันตนรายใหม่ 84,241 ราย รวมทั้งสิ้น 240,199 ราย แยกเป็นเดือนมกราคม 85,970 ราย เดือนกุมภาพันธ์ 81,064 ราย และเดือนมีนาคม 73,165 ราย ในขณะที่จํานวนผู้ลงทะเบียนขอรับสิทธิ์กรณีว่างงานมี จํานวน 119,987 ราย โดยมีการลดจํานวนลงตามลําดับตั้งแต่เดือนมกราคม 2564 เป็นต้นมา
นายไพโรจน์ กล่าวต่อไปว่า ด้วยสถานการณ์การแพร่ระบาดของโรคโควิด – 19 ส่งผลให้แรงงานมีชั่วโมงทํางานลดลง ทั้งจากสถานประกอบการดําเนินกิจการได้ไม่เต็มที่ การปรับลดกําลังการผลิต การลดการทํางานล่วงเวลา ซึ่งสาเหตุที่กล่าวมานี้กระทบต่อรายได้ของแรงงานถึง 5.96 ล้านคน อย่างไรก็ดี กรมการจัดหางานได้รวบรวมตําแหน่งงานว่างจากทั่วประเทศ เพื่อผู้ประสงค์จะทํางาน จํานวน 225,207 อัตรา ไว้รองรับ พร้อมกับวางแนวทางช่วยเหลือกลุ่มผู้ว่างงาน กลุ่มเปราะบาง รวมทั้งผู้ที่กําลังจะเข้าสู่ตลาดแรงงาน ในการเตรียมความพร้อมให้ตรงกับความต้องการของตลาดแรงงาน การส่งเสริมการมีงานทําสําหรับผู้จบการศึกษาใหม่ และเริ่มเข้าสู่ตลาดแรงงาน (โครงการ Co Payment) การหาแนวทางเพิ่มการจัดส่งแรงงานไทยไปทํางานต่างประเทศ รวมทั้งบรรเทาความเดือดร้อนของแรงงานนอกระบบ จากการให้เงินกู้ โดยคิดดอกเบี้ย 0% แก่กลุ่มผู้รับงานไปทําที่บ้าน ทั้งหมดเพื่อรักษาการจ้างงาน ให้ผู้ใช้แรงงานได้มีงานทําต่อไป ตามนโยบายของรัฐบาลและเจตนารมณ์ของรัฐมนตรีว่าการกระทรวงแรงงาน นายสุชาติ ชมกลิ่น
รัฐบาลไทย-ข่าวทำเนียบรัฐบาล-ดีอีเอส หนุนค่ายมือถือ/เน็ต อัพสปีด-ส่งแพคเกจใช้งานไม่จำกัด ลดค่าใช้จ่ายเรียนออนไลน์
วันจันทร์ที่ 26 เมษายน 2564
ดีอีเอส หนุนค่ายมือถือ/เน็ต อัพสปีด-ส่งแพคเกจใช้งานไม่จํากัด ลดค่าใช้จ่ายเรียนออนไลน์
ดีอีเอส หนุนค่ายมือถือ/เน็ต อัพสปีด-ส่งแพคเกจใช้งานไม่จํากัด ลดค่าใช้จ่ายเรียนออนไลน์
“ชัยวุฒิ”รมว.ดีอีเอสนั่งหัวโต๊ะระดมความร่วมมือผู้ให้บริการมือถือ/อินเทอร์เน็ตและผู้ให้บริการแอปส่งแพคเกจราคาพิเศษใช้งานไม่จํากัดลดค่าใช้จ่ายนักเรียน-นักศึกษากว่า8ล้านคนทั่วประเทศในการเข้าถึงการเรียนการสอนผ่านออนไลน์ฝ่าวิกฤติแพร่ระบาดโควิด-19
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าพล.อ.ประยุทธ์จันทร์โอชานายกรัฐมนตรีได้มอบหมายให้กระทรวงดิจิทัลฯเร่งประสานงานขอความร่วมมือกับภาคส่วนที่เกี่ยวข้องได้แก่สํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)ผู้ให้บริการเครือข่ายมือถือ/อินเทอร์เน็ตและผู้ให้บริการแอปพลิเคชันในการสนับสนุนเครือข่ายอินเทอร์เน็ตสําหรับการเรียนการสอนออนไลน์ในระหว่างสถานการณ์การระบาดของโควิด-19
โดยวันนี้(26เม.ย. 64)ได้มีการจัดประชุมออนไลน์ร่วมกับเอกชนผู้ให้บริการมือถือและผู้ให้บริการอินเทอร์เน็ตได้แก่บมจ.โทรคมนาคมแห่งชาติ(NT) เอไอเอสดีแทคทรูมูฟและทริปเปิลทรีบรอดแบนด์(3BB)รวมทั้งผู้ให้บริการแอปพลิเคชันสนับสนุนการเรียนการสอนออนไลน์ได้แก่ไมโครซอฟท์ซิสโก้ไลน์และZoomเพื่อพิจารณารูปแบบและค่าบริการอินเทอร์เน็ตความเร็วสูงแบ่งเบาภาระค่าใช้จ่ายให้นักเรียนนักศึกษาเข้าถึงอินเทอร์เน็ตและแอปพลิเคชันเพื่อการศึกษาในช่วงสถานการณ์การแพร่ระบาดโควิด-19ได้อย่างทั่วถึงเท่าเทียมและมีคุณภาพ
เบื้องต้นในที่ประชุมวันนี้ผู้ให้บริการมือถือทุกรายได้รับในหลักการว่าจะไปพิจารณาร่วมกันในการออกแพคเกจรายเดือน5GBในความเร็วไม่ต่ํากว่า4Mbpsไม่จํากัดปริมาณการใช้งาน(Unlimited Data)เพื่อรองรับการใช้งานแอปพลิเคชันต่างๆที่มีความเหมาะสมกับนักเรียนและนักศึกษาในการเรียนการสอนออนไลน์เพื่อเป็นการเตรียมการรองรับสถานการณ์แพร่ระบาดของโรคติดเชื้อดังกล่าวกระทรวงฯจะนําเสนอหลักการดังกล่าวต่อนายกรัฐมนตรีในฐานะประธานคณะกรรมการดิจิทัลเพื่อเศรษฐกิจและสังคมแห่งชาติ(บอร์ดดีอี)พิจารณาให้ความเห็นชอบต่อไป
“ถือเป็นหนึ่งในภารกิจของดีอีเอสในการขับเคลื่อนให้เกิดการนําเทคโนโลยีเข้ามาบรรเทาผลกระทบจากสถานการณ์การระบาดของโควิด-19ช่วยแก้ไขหรือเยียวยาความเดือดร้อนเสียหายในการเรียนการสอนที่ส่งผลกระทบต่อการศึกษาของประเทศนักเรียน-นักศึกษากว่า8ล้านคนต้องหยุดการเรียนการสอนในโรงเรียนสถานศึกษาต้องมีการปรับเปลี่ยนสู่รูปแบบการเรียนการสอนทางไกลโดยอาศัยเทคโนโลยีเข้ามาช่วยและหลายคนต้องปรับตัวกับระบบการเรียนการสอนรูปแบบใหม่ทั้งที่ยังมีข้อจํากัดในการเข้าถึงเทคโนโลยีและบริการอินเทอร์เน็ต”นายชัยวุฒิกล่าว
หลังจากนี้ดีอีเอสจะประสานกระทรวงศึกษาธิการ(ศธ.)และกระทรวงการอุดมศึกษาวิทยาศาสตร์วิจัยและนวัตกรรม(อว.)เพื่อสรุปรายชื่อนักเรียนกลุ่มเป้าหมายและหมายเลขโทรศัพท์เพื่อจัดทําฐานข้อมูลสําหรับการลงทะเบียนใช้สิทธิ์การสนับสนุนเรียนการสอนออนไลน์ในระหว่างสถานการณ์การแพร่ระบาดโควิด-19โดยธนาคารกรุงไทยจะเข้ามาสนับสนุนในเรื่องระบบการลงทะเบียน
**************
รัฐบาลไทย-ข่าวทำเนียบรัฐบาล-สธ.ใช้ "อาคารนิมิบุตร" ตั้งศูนย์แรกรับ 300 เตียง คาดเปิดได้ใน 2-3 วัน
วันจันทร์ที่ 26 เมษายน 2564
สธ.ใช้ "อาคารนิมิบุตร" ตั้งศูนย์แรกรับ 300 เตียง คาดเปิดได้ใน 2-3 วัน
รองนายกรัฐมนตรีและรัฐมนตรีว่าการกระทรวงสาธารณสุข เผยผลสํารวจสถานที่ เตรียมใช้อาคารกีฬานิมิบุตรตั้งศูนย์แรกรับ ประมาณ 300 เตียง คาดเปิดได้ใน 2-3 วัน เร่งทําความสะอาด เชื่อมโยงระบบส่งต่อและโรงพยาบาล ช่วยลดการสะสมผู้ป่วยโควิดตกค้างที่บ้าน
วันนี้ (26 เมษายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการเตรียมเปิดศูนย์แรกรับผู้ป่วยโควิด 19 ว่า หลังจากได้ลงพื้นที่สํารวจสถานที่ 2 แห่งเพื่อจัดตั้งศูนย์แรกรับ (Pre Admission Center) เมื่อวันที่ 25 เมษายนที่ผ่านมา พบว่า สนามกีฬาอินดอร์สเตเดียม หัวหมาก สภาพยังไม่สมบูรณ์ จึงใช้อาคารกีฬานิมิบุตร สนามกีฬาแห่งชาติ ในการจัดตั้งศูนย์แรกรับ จํานวน 300 เตียง คาดว่าจะเปิดได้ใน 2-3 วันนี้ ระหว่างนี้จะเร่งทําความสะอาด จัดระบบวงจรปิด และจัดระบบเชื่อมโยงกับระบบส่งต่อของ กทม. และโรงพยาบาลต่างๆ ถือเป็นการการสนับสนุนและแบ่งเบาภาระของ กทม.ในการดูแลผู้ป่วยโควิด 19 ที่ยังอยู่กับบ้าน ให้เข้าถึงการดูแลในมือแพทย์โดยเร็วที่สุด ลดการสะสมของผู้ป่วยที่อยู่ที่บ้าน
"ผู้ที่ติดเชื้อให้ติดต่อสายด่วนเพื่อเข้าระบบการจัดหาเตียงก่อน แต่หากรอแล้ว 3-4 วันยังไม่ได้เตียง ก็ให้มาที่ศูนย์แรกรับ โดยอาจมาด้วยตัวเองหรือให้ญาติพามา เมื่อมาถึงก็จะคัดกรองและประสานส่งต่อรักษาตามระบบ หากระบบการจัดการเตียงยังหาเตียงให้ไม่ได้ ศูนย์แรกรับก็จะรับตัวไว้รักษา ภายใต้การดูแลของแพทย์ โดยมีอุปกรณ์รักษาพยาบาลโรคโควิดครบถ้วน หรือหาก กทม.เตียงเต็มทั้งหมดและจําเป็นต้องได้รับเตียงดูแล เช่น เตียงไอซียู ก็สามารถส่งไปยังโรงพยาบาลในปริมณฑลได้ เนื่องจากศูนย์นี้เป็นการบริหารจัดการของกระทรวงสาธารณสุขเอง" นายอนุทินกล่าว
นายอนุทินกล่าวต่อว่า ส่วนยาฟาวิพิราเวียร์ องค์การเภสัชกรรมมีแหล่งที่สามารถจัดซื้อได้หลายแหล่งและมีสารตั้งต้น เป็นความมั่นคงที่ทําให้มั่นใจว่ายาฟาวิพิราเวียร์จะไม่ขาดตลาด และจัดหามาให้คนไทยได้ จากนี้จะจัดหายาให้มีการหมุนเวียนในระบบ 2 ล้านเม็ดในทุกเดือน โดยหวังว่าไม่ต้องอยู่ในระดับนี้นาน เพียงประมาณ 2-3 เดือนก็น่าจะคลี่คลาย
********************************* 26 เมษายน 2564
รัฐบาลไทย-ข่าวทำเนียบรัฐบาล-อนุทิน เร่งกระจายยาฟาวิพิราเวียร์ 2 ล้านเม็ดให้สถานพยาบาลวันนี้ และให้อภ.จัดหาเพิ่ม
วันจันทร์ที่ 26 เมษายน 2564
อนุทิน เร่งกระจายยาฟาวิพิราเวียร์ 2 ล้านเม็ดให้สถานพยาบาลวันนี้ และให้อภ.จัดหาเพิ่ม
รองนายกรัฐมนตรีและรัฐมนตรีว่าการกระทรวงสาธารณสุข  ให้องค์การเภสัชกรรมเร่งกระจายยาฟาวิพิราเวียร์ 2 ล้านเม็ดที่มาถึงไทยเมื่อคืน (01.00 น. 26 เม.ย.) ให้กับสถานพยาบาลทั่วประเทศภายในวันนี้ และจัดหาเพิ่มอีก 2-3 ล้านเม็ด
รองนายกรัฐมนตรีและรัฐมนตรีว่าการกระทรวงสาธารณสุข ให้องค์การเภสัชกรรมเร่งกระจายยาฟาวิพิราเวียร์2ล้านเม็ดที่มาถึงไทยเมื่อคืน (01.00 น. 26 เม.ย.) ให้กับสถานพยาบาลทั่วประเทศภายในวันนี้ และจัดหาเพิ่มอีก2-3 ล้านเม็ด มั่นใจมียาเพียงพอสําหรับการรักษาผู้ป่วยโรคโควิด 19
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า ยาฟาวิพิราเวียร์สําหรับรักษาผู้ป่วยติดเชื้อโควิด19จํานวน2 ล้านเม็ด ที่จัดส่งจากสนามบินนาริตะประเทศญี่ปุ่นโดยเที่ยวบินNH 8545มาถึงประเทศไทยแล้วเมื่อเวลา01.00 น. วันนี้ (26 เมษายน 2564)ได้สั่งการให้องค์การเภสัชกรรม (อภ.) เร่งกระจายจัดส่งให้สถานพยาบาลเครือข่ายต่าง ๆ ทั่วประเทศภายในบ่ายวันนี้ ตามการจัดสรรของศูนย์ปฏิบัติการฉุกเฉินด้านการแพทย์และสาธารณสุข (PHEOC) และภายในเดือนพฤษภาคมนี้ จะได้รับเพิ่มอีกจํานวน 1 ล้านเม็ดรวมเป็น3 ล้านเม็ด เป็นไปตามแผนการจัดหายาฟาวิพิราเวียร์ที่กําหนดไว้ รวมทั้งให้ อภ. จัดหาเพิ่มอีก 2-3 ล้านเม็ดโดยเร็ว
********************************** 26 เมษายน 2564
รัฐบาลไทย-ข่าวทำเนียบรัฐบาล-สธ.เผยเงินจากพ.ร.ก.เงินกู้ ใช้ซื้อยา วัคซีน เวชภัณฑ์ ดูแลบุคลากร /ผู้ติดเชื้อโควิด 19
วันจันทร์ที่ 26 เมษายน 2564
สธ.เผยเงินจากพ.ร.ก.เงินกู้ ใช้ซื้อยา วัคซีน เวชภัณฑ์ ดูแลบุคลากร /ผู้ติดเชื้อโควิด 19
กระทรวงสาธารณสุข เผยงบประมาณที่ได้รับจัดสรรเงินจาก พ.ร.ก.เงินกู้ ใช้ในการจัดซื้อยา วัคซีน เวชภัณฑ์ควบคุมป้องกันโรคให้บุคลากรและผู้ป่วย/ผู้ติดเชื้อโควิด 19 เตรียมหอผู้ป่วย/โรงพยาบาลสนามรวมทั้งจ่ายเป็นค่าเยียวยา ค่าชดเชย ค่าเสี่ยงภัย เป็นต้น
กระทรวงสาธารณสุข เผยงบประมาณที่ได้รับจัดสรรเงินจาก พ.ร.ก.เงินกู้ ใช้ในการจัดซื้อยา วัคซีน เวชภัณฑ์ควบคุมป้องกันโรคให้บุคลากรและผู้ป่วย/ผู้ติดเชื้อโควิด 19 เตรียมหอผู้ป่วย/โรงพยาบาลสนามรวมทั้งจ่ายเป็นค่าเยียวยา ค่าชดเชย ค่าเสี่ยงภัย เป็นต้น มีแผนการใช้ชัดเจนไม่ล่าช้าและปรับเปลี่ยนตามสถานการณ์การระบาดของโรค
นายแพทย์สุระ วิเศษศักดิ์ รองปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้รับการจัดสรรเงิน จาก พ.ร.ก.เงินกู้ฯ โควิด 19 ด้านการแพทย์และสาธารณสุข จํานวน 25,825.88 ล้านบาท ใช้ใน 39 โครงการโดยเป็นโครงการจากหน่วยงานในสังกัดกระทรวงสาธารณสุข 25,175.32 ล้านบาท และหน่วยงานนอก ได้แก่ กระทรวง อว.,โรงพยาบาลพระมงกุฎฯ,โรงพยาบาลตํารวจ,สํานักอนามัย กทม. จํานวน 650.56 ล้าน เพื่อดําเนินการใน 5 แผนงาน ได้แก่ค่าเยียวยา ค่าชดเชย ค่าเสี่ยงภัย อสม.4,726.38 ล้านบาท ,จัดหายา วัคซีน ห้องปฏิบัติการโดยกรมควบคุมโรคและสถาบันวัคซีน 2,655.30 ล้านบาท,การบําบัดรักษา ป้องกัน ควบคุมโรคและการวิจัยโดย สปสช. 6,764.90 ล้านบาท ,เตรียมสถานพยาบาลในการรักษาและกักตัวผู้มีความเสี่ยงติดเชื้อ10,182.73 ล้านบาท และรับมือสถานการณ์ฉุกเฉินการระบาด1,496.57 ล้านบาท
นายแพทย์สุระกล่าวว่า ขณะนี้มีโครงการที่ได้รับการจัดสรรเงินไปแล้ว 13 โครงการ วงเงิน 17,610.48 ล้านบาทได้แก่ ค่าบริการสาธารณสุข, ค่าตอบแทน อสม./อุปกรณ์ห้องแยกโรค ,พัฒนาระบบบริการสุขภาพ ,จัดซื้อชุดPPE, Isolation Gown, N 95, Mask ,วัคซีนโควิด 19, วัสดุควบคุมป้องกันโรค ,เครื่องฉายรังสีรักษา, พัฒนาห้องปฏิบัติการ/เครื่องมือ/คุณภาพวัคซีน และค่าปฏิบัติการฉุกเฉินการแพทย์ ข้อมูล ณ วันที่ 16 เมษายน 2564 ได้ดําเนินการเบิกจ่ายไปแล้ว 5,859.92 ล้านบาท คิดเป็น 33.28 % ทั้งนี้ ยังมีโครงการที่รอจัดสรรอีก 26 โครงการ วงเงิน 8,215.40 ล้านบาท และมีวงเงินเหลือ 19,174.12 ล้านบาท
“การใช้เงินที่ได้มามีแผนการใช้ชัดเจน ครอบคลุมทุกมิติทั้งการควบคุมป้องกันโรค การรักษาพยาบาล รวมถึงการวิจัยพัฒนา การจ่ายค่าตอบแทนค่าเสี่ยงภัยเจ้าหน้าที่ ทําให้เรามียารักษาโรค มีวัคซีนเพียงพอกับกลุ่มเป้าหมายมีการเพิ่มเตียง ขยายเตียงรักษาในรูปแบบต่างๆรองรับผู้ป่วย/ผู้ติดเชื้อเหมาะสมกับอาการ เจ้าหน้าที่มีขวัญกําลังใจดูแลประชาชน โดยความร่วมมือจากหน่วยงานภาคีเครือข่าย รัฐ เอกชน ประชาชน ที่สําคัญงบประมาณที่นํามาใช้ปรับเปลี่ยนตามสถานการณ์การระบาดของโรคเพื่อให้ประชาชนได้รับการดูแลที่ดีที่สุด”นายแพทย์สุระ กล่าว
************************************* 26เมษายน 2564
รัฐบาลไทย-ข่าวทำเนียบรัฐบาล-นายกฯ ประชุมทีมที่ปรึกษาฯ วางกลไก Single Command   ตั้งเป้าฉีดวัคซีนโควิด-19 ให้คนไทยเฉลี่ย 3 แสนคนต่อวันครบ 50 ล้านคนภายในสิ้นปีนี้
วันจันทร์ที่ 26 เมษายน 2564
นายกฯ ประชุมทีมที่ปรึกษาฯ วางกลไก Single Command   ตั้งเป้าฉีดวัคซีนโควิด-19 ให้คนไทยเฉลี่ย 3 แสนคนต่อวันครบ 50 ล้านคนภายในสิ้นปีนี้
นายกฯ ประชุมทีมที่ปรึกษาฯ วางกลไก Single Command   ตั้งเป้าฉีดวัคซีนโควิด-19 ให้คนไทยเฉลี่ย 3 แสนคนต่อวันครบ 50 ล้านคนภายในสิ้นปีนี้
วันนี้ (26 เมษายน 2564) นายดนุชา พิชยนันท์ เลขาธิการสภาพัฒนาเศรษฐกิจและสังคมแห่งชาติ เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมประชุมร่วมกับคณะที่ปรึกษา ซึ่งมีนายทศพร ศิริสัมพันธ์ เป็นหัวหน้าคณะที่ปรึกษา เพื่อหารือถึงการบริหารจัดการสถานการณ์การแพร่ระบาดของเชื้อไวรัสโควิด-19 โดยสั่งเร่งช่วยเหลือผู้ป่วยติดเชื้อโควิด-19 ซึ่งตกค้างประมาณกว่า 1,400 ราย ซึ่งผู้ป่วยกว่า 800 รายได้ถูกนําตัวเข้าสู่สถานพยาบาลแล้วและจะดําเนินการอย่างต่อเนื่อง พร้อมมอบหมายให้กระทรวงสาธารณสุขและกระทรวงแรงงานดําเนินการตรวจคัดกรองผู้ป่วยโควิด-19 กลุ่มผู้ประกันตน สําหรับการแจ้งอาการป่วยผ่านระบบสายด่วนนั้น เมื่อได้รับแจ้งจะมีเจ้าหน้าที่ไปรับตัวจากบ้านเพื่อนําเข้าสู่จุดคัดกรอง โดยเบื้องต้นได้เตรียมสถานที่คัดกรองไว้ ณ สนามกีฬา อินดอร์สเตเดียม หัวหมาก หากผู้ป่วยไม่มีอาการจะถูกนําเข้าสู่โรงพยาบาลสนามที่มีอยู่หลายแห่ง สําหรับผู้ป่วยที่มีอาการในระดับเหลืองจะเข้าสู่สถานพยาบาล หรือ Hospitel ส่วนผู้ป่วยที่มีอาการหนักในระดับสีแดงจะนําเข้าสู่เข้าโรงพยาบาลทันที พร้อมปรับมาตรการและการบริหารจัดการให้สอดคล้องกับสถานการณ์โควิด-19 ทุกวัน
เลขาธิการสภาพัฒนาเศรษฐกิจและสังคมแห่งชาติยังกล่าวถึงการจัดหาวัคซีนว่า วัคซีนที่เข้ามาอีก 26 ล้านโดส และวัคซีนจากซิโนแวค อีกกว่า 1 ล้านโดส ซึ่งในช่วง 3 เดือนข้างหน้า ได้ตั้งเป้าให้มีการฉีดวัคซีนแก่ประชาชน 30 ล้านคน เฉลี่ย 3 แสนคน/วัน จากประชากรเป้าหมาย 50 ล้านคน และจะเร่งการฉีดวัคซีนให้ครบ 50 ล้านคนในภายสิ้นปีนี้ โดยจะเป็นการฉีดเข็ม1 และการฉีดวัคซีนทั้ง 2 เข็ม สําหรับวัคซีนโควิด-19 ที่ได้ขึ้นทะเบียนในขณะนี้ นอกเหนือจากซิโนแวคและแอสตราเซเนก้า คือวัคซีนโควิด-19 จาก บริษัท จอห์นสัน แอนด์ จอห์นสัน สําหรับวัคซีนไฟเซอร์และสปุตนิค วี อยู่ระหว่างการเจรจาเพื่อเร่งนําเข้ามา โดยนายกรัฐมนตรียังได้กําชับให้มีการเร่งจัดหาวัคซีนให้ได้กว่า 100 ล้านโดสภายในสิ้นปี โดยวางแนวตั้งคณะกรรมการ การบริหารจัดการแบบ Single Command เพื่อให้เกิดความชัดเจนและจัดการอย่างมีประสิทธิภาพ
เลขาธิการสภาพัฒนาเศรษฐกิจและสังคมแห่งชาติกล่าวว่า ในวันที่ 28 เมษายน นี้ จะเป็นการหารือเพิ่มเติมกับภาคเอกชนในวันพุธนี้ เพื่อหาแนวทางความร่วมมือต่างๆ ทั้งการจัดเตรียมสถานที่สําหรับการฉีดวัคซีนให้ประชาชน 3 แสนคน/วัน โดยอาจเป็นสถานที่อื่นๆ นอกเหนือจากในโรงพยาบาล โดยระดมกําลังความร่วมมือจากบุคลากรทางการแพทย์โรงพยาบาลเอกชน หรือแพทย์ พยาบาล ที่เกษียณอายุแล้วมาช่วยฉีดวัคซีนทางเลือก รวมทั้งการให้ภาคเอกชนมีวัคซีน-19 สําหรับบุคคลากรในภาคธุรกิจภาคอุตสาหกรรมของตนเอง ซึ่งจะมีการชี้แจ้งรายละเอียด ภายหลัง การประชุมร่วมกับภาคเอกชนในวันพุธนี้อีกครั้ง
...........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โครงการ 1 ตำบล 1 กลุ่มเกษตรทฤษฎีใหม่
วันจันทร์ที่ 26 เมษายน 2564
โครงการ 1 ตําบล 1 กลุ่มเกษตรทฤษฎีใหม่
กระทรวงเกษตรฯ ประชุมซักซ้อมการดําเนินโครงการ 1 ตําบล 1 กลุ่มเกษตรทฤษฎีใหม่ พร้อมเร่งรัดขับเคลื่อนการดําเนินงาน เพื่อลดจุดอ่อนและเพิ่มประสิทธิภาพ รวมถึงกํากับติดตามการดําเนินงานอย่างใกล้ชิด
นายสําราญสาราบรรณ์รองปลัดกระทรวงเกษตรและสหกรณ์เปิดเผยภายหลังการประชุมชี้แจงแนวทางการดําเนินงานโครงการ1ตําบล1กลุ่มเกษตรทฤษฎีใหม่ผ่านระบบทางไกลออนไลน์Application Zoomณกระทรวงเกษตรและสหกรณ์ว่าจากการนําเสนอข่าวของสื่อมวลชนว่าสตง.มีหนังสือถึงคณะกรรมการกลั่นกองเงินกู้ฯว่าจะเสนอครม.ยุติโครงการ1ตําบล1กลุ่มเกษตรทฤษฎีใหม่เนื่องจากคาดว่าจะเป็นโครงการที่ไม่สําเร็จได้นั้นขอชี้แจงว่าเนื้อหาดังกล่าวสตง.มีการทําหนังสือถึงปลัดกระทรวงเกษตรและสหกรณ์เพื่อติดตามการดําเนินงานให้บรรลุผลสัมฤทธิ์ตามเป้าหมายอย่างไรก็ตามการประชุมในวันนี้เป็นการซักซ้อมแนวทางการทํางานพร้อมปรับปรุงแก้ไขและร่วมกันขับเคลื่อนการดําเนินงานเพื่อลดจุดอ่อนและเพิ่มประสิทธิภาพรวมถึงกํากับติดตามการดําเนินงานอย่างใกล้ชิดและจากสถานการณ์โควิด-19การดําเนินงานในขั้นตอนต่างๆทําให้เกิดข้อกําจัดในบางส่วนซึ่งในขั้นตอนการฝึกอบรมให้กับเกษตรกรนั้นปลัดกระทรวงเกษตรและสหกรณ์ได้มอบหมายให้เกษตรและสหกรณ์จังหวัดพิจารณาดําเนินการอบรมให้เหมาะสมกับสถานการณ์การแพร่ระบาดของโควิด-19ของในแต่ละพื้นที่และให้เป็นไปตามประกาศอย่างเคร่งครัดโดยสามารถปรับรูปแบบการอบรมอาทิการอบรมเป็นกลุ่มเล็กไม่เกิน50รายเป็นต้น
สําหรับความก้าวหน้าโครงการ1ตําบล1กลุ่มเกษตรทฤษฎีใหม่(ข้อมูลณวันที่26เม.ย. 64)มีเกษตรกรสนใจสมัครเข้าร่วมโครงการทั้งหมดจํานวน45,037รายโดยปัจจุบันมีเกษตรกรที่ผ่านการคัดเลือกแล้วจํานวน29,703รายหรือร้อยละ92.82ของเป้าหมาย32,000ราย(จาก4,009ตําบล)แบ่งเป็นพื้นที่2.5ไร่เกษตรกร2,367รายพื้นที่3ไร่เกษตรกร14,065รายพื้นที่4ไร่เกษตรกร2,561รายและพื้นที่5ไร่เกษตรกร10,710รายและมีแรงงานสมัครเข้าร่วมโครงการแล้วจํานวน13,321รายนอกจากนี้ที่ประชุมยังได้นําเสนอความก้าวหน้าในส่วนของกิจกรรมการขุดสระเก็บกักน้ําซึ่งกรมพัฒนาที่ดินได้มีการประชุมซักซ้อมทําความเข้าใจกับผู้ปฏิบัติงานอย่างใกล้ชิดโดยให้มีการตรวจสอบรายชื่อตรวจสอบดินเพื่อดําเนินการในส่วนที่เกี่ยวข้องต่อไป
อย่างไรก็ตามกระทรวงเกษตรฯพร้อมดําเนินการในส่วนของการสนับสนุนปัจจัยการผลิตทั้งด้านพืชด้านประมงด้านปศุสัตว์และด้านการปรับปรุงบํารุงดินซึ่งหน่วยงานที่เกี่ยวข้องทั้งกรมส่งเสริมการเกษตรกรมประมงกรมปศุสัตว์และกรมพัฒนาที่ดินได้มีการลงพื้นที่สํารวจความต้องการปัจจัยการผลิตและการลดต้นทุนแล้วเป็นต้น
ทั้งนี้หากเกษตรกรต้องการติดตามข้อมูลข่าวสารโครงการ1ตําบล1กลุ่มเกษตรทฤษฎีใหม่สามารถติดตามได้ทางFacebook “๑ตําบล๑เกษตรทฤษฎีใหม่”ต่อไป
รัฐบาลไทย-ข่าวทำเนียบรัฐบาล-ความคืบหน้าของโครงการเราชนะ ณ วันที่ 26 เมษายน 2564
วันจันทร์ที่ 26 เมษายน 2564
ความคืบหน้าของโครงการเราชนะ ณ วันที่ 26 เมษายน 2564
ความคืบหน้าของโครงการเราชนะ ณ วันที่ 26 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,466 ล้านบาท
ความคืบหน้าของโครงการเราชนะ (โครงการฯ) ณ วันที่ 26 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,466 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 114,098 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.3 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 14,609 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 202,173 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.3 ล้านกิจการ
สํานักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122
รัฐบาลไทย-ข่าวทำเนียบรัฐบาล-เพิ่มเกณฑ์ข้าราชการ ป่วยโควิด-19 เข้ารักษา รพ.สนาม เบิกได้
วันจันทร์ที่ 26 เมษายน 2564
เพิ่มเกณฑ์ข้าราชการ ป่วยโควิด-19 เข้ารักษา รพ.สนาม เบิกได้
...
มีข่าวมาแจ้ง...สําหรับผู้มีสิทธิเบิกจ่ายค่ารักษาพยาบาล (สวัสดิการรักษาพยาบาลข้าราชการ) กรมบัญชีกลาง ออกหลักเกณฑ์เพิ่มเติม กรณีผู้มีสิทธิหรือบุคคลในครอบครัวที่ติดเชื้อไวรัสโควิด-19 ซึ่งที่ผ่านมาจะต้องเข้ารับการรักษาในสถานพยาบาลของทางราชการ ทั้งประเภทผู้ป่วยนอกและผู้ป่วยใน ซึ่งเป็นไปตามหลักเกณฑ์ที่กระทรวงการคลังกําหนด จึงจะสามารถเบิกค่ารักษาพยาบาลได้
.
ขณะที่สถานการณ์การแพร่ระบาดของโควิด-19 ระลอกใหม่ ทําให้มีจํานวนผู้ติดเชื้อเพิ่มขึ้นอย่างต่อเนื่อง ส่งผลให้สถานพยาบาลของทางราชการไม่เพียงพอต่อการดูแลรักษาผู้ป่วย และอาจต้องส่งตัวเพื่อเข้ารับการรักษายังสถานที่ดูแลผู้ป่วยเฉพาะกิจ หรือ รพ.สนาม สําหรับผู้ป่วยที่ติดเชื้อไวรัสโควิด-19
.
ดังนั้น เพื่อให้ผู้มีสิทธิและบุคคลในครอบครัว สามารถเข้าถึงการรักษาพยาบาล จึงปรับให้เป็นไปตามเงื่อนไข ดังนี้ "หากสถานพยาบาลของทางราชการมีความจําเป็นต้องเปิดสถานที่ดูแลผู้ป่วยเฉพาะกิจสําหรับผู้ติดเชื้อไวรัสโควิด-19 เพื่อให้บริการทางการแพทย์ในสถานที่ใดหรือเรียกชื่ออย่างใด สามารถเบิกค่ารักษาพยาบาลจากทางราชการได้"
.
หากมีข้อสงสัย สอบถามรายละเอียดเพิ่มเติมได้ที่ 0 2127 7000 ต่อ 6852 6854 4441 หรือ Call center กรมบัญชีกลาง 0 2270 6400
#ไทยคู่ฟ้า#รวมไทยสร้างชาติ#ร่วมต้านโควิด19
--------------------
รัฐบาลไทย-ข่าวทำเนียบรัฐบาล-กระทรวงยุติธรรม หารือเร่งช่วยเหลือชาวบ้านถูกชักชวนและหลอกลวงให้ทำสัญญาเช่าซื้อรถจักรยานยนต์ในจังหวัดบึงกาฬ ผ่านระบบการประชุมทางไกล (Video Conference)
วันจันทร์ที่ 26 เมษายน 2564
กระทรวงยุติธรรม หารือเร่งช่วยเหลือชาวบ้านถูกชักชวนและหลอกลวงให้ทําสัญญาเช่าซื้อรถจักรยานยนต์ในจังหวัดบึงกาฬ ผ่านระบบการประชุมทางไกล (Video Conference)
นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการหารือกรณีชาวบ้านถูกชักชวนและหลอกลวงให้ทําสัญญาเช่าซื้อรถจักรยานยนต์ กับ ผู้แทนบริษัท อยุธยา แคปปิตอล ออโต้ ลีส จํากัด (มหาชน) ผ่านระบบการประชุมทางไกล (Video Conference)
ในวันจันทร์ที่ ๒๖ เมษายน ๒๕๖๔ เวลา ๐๙.๓๐ น. ณ ห้องประชุมกระทรวงยุติธรรม ๕ - ๐๑ ชั้น ๕ นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการหารือกรณีชาวบ้านถูกชักชวนและหลอกลวงให้ทําสัญญาเช่าซื้อรถจักรยานยนต์ กับ ผู้แทนบริษัท อยุธยา แคปปิตอล ออโต้ ลีส จํากัด (มหาชน) ผ่านระบบการประชุมทางไกล (Video Conference) โดยมีผู้แทนหน่วยงานที่เกี่ยวข้องเข้าร่วมหารือ ได้แก่ ผู้แทนกรมบังคับคดี ผู้อํานวยการศูนย์ปฏิบัติการคดีพิเศษ เขตพื้นที่ ๗ ผู้แทนศูนย์ปฏิบัติการคดีพิเศษ เขตพื้นที่ ๔ ผู้แทนกองบังคับการตํารวจภูธรจังหวัดบึงกาฬ ผู้อํานวยการสํานักงานกองทุนยุติธรรม ผู้แทนกรมคุ้มครองสิทธิและเสรีภาพ รวมทั้งผู้อํานวยการกองพิทักษ์สิทธิและเสรีภาพ ในฐานะฝ่ายเลขานุการคณะทํางานแก้ไขปัญหาความเดือดร้อนของชาวบ้านจังหวัดบึงกาฬฯ
โดยที่ประชุมมีความเห็นและแนวทางการให้การช่วยเหลือทั้งในคดีแพ่งและคดีอาญา ในส่วนคดีแพ่งมีอยู่ด้วยกัน ๓ สถานะ คือ กลุ่มที่ ๑ ที่ยังไม่ถูกบริษัท อยุธยาฯ ฟ้อง หรือกําลังจะถูกฟ้อง กลุ่มที่ ๒ ที่มีการฟ้องแล้วและคดีอยู่ระหว่างพิจารณาของศาล กลุ่มที่ ๓ ที่ศาลได้มีคําพิพากษาแล้วและอยู่ในชั้นบังคับคดี ซึ่งกลุ่มนี้มีอยู่จํานวน ๘๐ ราย ซึ่งจากการประชุมผู้แทนบริษัทฯ แจ้งว่าจะนําข้อมูลจากการประชุมเสนอผู้บริหารของบริษัท เพื่อพิจารณาในการชะลอการดําเนินคดีกับชาวบ้านในคดีแพ่ง (กลุ่มที่ ๑ และกลุ่มที่ ๒) รวมทั้งการชะลอการบังคับคดีของกลุ่มที่ ๓ เพื่อเป็นการบรรเทาความเดือดร้อนของชาวบ้าน
สําหรับกรณีที่ชาวบ้านได้แจ้งความร้องทุกข์กับกลุ่มนายหน้า พนักงานสอบสวนและผู้แทนศูนย์ปฏิบัติการคดีพิเศษ เขตพื้นที่ ๔ ได้รายงานสถานะความคืบหน้าทางคดี และแนวทางการดําเนินคดี เพื่อให้ผู้แทนบริษัทฯ มีความเชื่อมั่นว่าจะได้ตัวผู้กระทําความผิดหรือผู้ที่หลอกลวงชาวบ้านมาดําเนินคดีตามกฎหมาย ทั้งนี้ ในคดีที่บริษัทฯ ได้แจ้งความดําเนินคดีอาญากับชาวบ้าน จํานวน ๕๘ ราย ที่อยู่ระหว่างการสอบสวนของพนักงานสอบสวน ซึ่งที่ประชุมมีข้อสังเกตหลายประเด็นว่า ในคดีดังกล่าวอาจจะมีชาวบ้านบางรายที่ไม่มีส่วนเกี่ยวข้อง ดังนั้น ที่ประชุมจึงมอบหมายให้หน่วยงานที่เกี่ยวข้องตรวจสอบ และคัดแยกว่าเป็นกลุ่มชาวบ้านที่มีมูลคดีที่เกิดจากการหลอกลวงให้ทําสัญญาเช่าซื้อหรือไม่
รัฐบาลไทย-ข่าวทำเนียบรัฐบาล-ชี้แจงข้อเรียกร้องให้มีการกระตุ้นเศรษฐกิจ
วันจันทร์ที่ 26 เมษายน 2564
ชี้แจงข้อเรียกร้องให้มีการกระตุ้นเศรษฐกิจ
จากกรณีที่มีการเรียกร้องให้รัฐบาลเร่งควบคุมการแพร่ระบาดของโรคโควิด-19 และกระตุ้นเศรษฐกิจ โดยให้เร่งดําเนินการในช่วงปลายเดือนพฤษภาคม หรือควรมีเม็ดเงินเติมลงไปในระบบ 2-3 แสนล้านบาท ให้เศรษฐกิจฟื้นได้นั้น
กระทรวงการคลังได้ติดตามสถานการณ์การแพร่ระบาดของโรคโควิด-19 และสถานการณ์ด้านต่าง ๆ ที่อาจส่งผลกระทบทางเศรษฐกิจของประเทศ และมีการดําเนินมาตรการเพื่อรองรับสถานการณ์ต่าง ๆ อย่างต่อเนื่องมาโดยตลอด ทั้งนี้ การดําเนินมาตรการใด ๆ ในระยะต่อไป กระทรวงการคลังจะพิจารณาอย่างเหมาะสม สอดคล้องกับสถานการณ์ทางเศรษฐกิจในแต่ละช่วงเวลา และเกิดประโยชน์สูงสุดต่อประชาชน ซึ่งรัฐบาลได้เตรียมงบประมาณสําหรับการดําเนินการแก้ไขปัญหา เยียวยาและฟื้นฟูเศรษฐกิจและสังคม ที่ได้รับผลกระทบจากสถานการณ์การระบาดของโรคโควิด-19 กว่า 3 แสนล้านบาท โดยในส่วนของมาตรการของกระทรวงการคลังที่จะพิจารณาดําเนินการ จะเป็นการช่วยอัดฉีดเม็ดเงินเข้าสู่ระบบเศรษฐกิจ ลดภาระของประชาชนและกระตุ้นการใช้จ่ายและการบริโภคภายในประเทศ ซึ่งจะส่งผลให้เกิดการกระตุ้นและฟื้นฟูเศรษฐกิจในระยะต่อไป
ที่มา : สํานักงานเศรษฐกิจการคลัง
รัฐบาลไทย-ข่าวทำเนียบรัฐบาล-JCR คงอันดับความน่าเชื่อถือของประเทศไทย (Sovereign Credit Rating) ที่ A –  และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
วันจันทร์ที่ 26 เมษายน 2564
JCR คงอันดับความน่าเชื่อถือของประเทศไทย (Sovereign Credit Rating) ที่ A –  และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
วันที่ 26 เมษายน 2564 JCR คงอันดับความน่าเชื่อถือของประเทศไทย (Sovereign Credit Rating) ที่ระดับ A - และยืนยันมุมมองความน่าเชื่อถือของประเทศไทยอยู่ในระดับที่มีเสถียรภาพ (Stable outlook)
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า วันที่ 26 เมษายน 2564 บริษัท Japan Credit Rating Agency, Ltd. (JCR) ซึ่งเป็นบริษัทจัดอันดับความน่าเชื่อถือชั้นนําของประเทศญี่ปุ่น จัดอันดับความน่าเชื่อถือของตราสารหนี้และผู้ออกตราสารหนี้ทั้งในประเทศญี่ปุ่นและต่างประเทศ ได้คงอันดับความน่าเชื่อถือของประเทศไทย (Sovereign Credit Rating) ที่ระดับ A - และยืนยันมุมมองความน่าเชื่อถือของประเทศไทยอยู่ในระดับที่มีเสถียรภาพ (Stable outlook) โดยมีรายละเอียด ดังนี้
1) แม้ว่าการระบาดของโรคติดเชื้อไวรัสโคโรนา 2019 (COVID-19) จะส่งผลกระทบอย่างรุนแรงต่อเศรษฐกิจไทย โดยเฉพาะอย่างยิ่งการส่งออกและการท่องเที่ยว แต่เนื่องจากรัฐบาลได้ดําเนินมาตรการทางการเงินและการคลัง วงเงิน 1.9 ล้านล้านบาท เพื่อแก้ไขปัญหา เยียวยา และฟื้นฟูเศรษฐกิจที่ได้รับผลกระทบจากการระบาด ของโรคติดเชื้อไวรัสโคโรนา 2019 (COVID-19) ส่งผลให้เศรษฐกิจไทย ภายหลังจากไตรมาสที่ 2 ของปี 2563 เริ่มฟื้นตัว และ JCR คาดการณ์ว่าเศรษฐกิจไทยในปี 2564 จะกลับมาเติบโตประมาณร้อยละ 3
2) รัฐบาลได้จัดทํางบประมาณแบบขาดดุลเพื่อสนับสนุนการดําเนินมาตรการทางการคลังเพื่อแก้ไขปัญหาและฟื้นฟูผลกระทบจากการระบาดของ COVID-19 ส่งผลให้สัดส่วนหนี้สาธารณะต่อผลิตภัณฑ์มวลรวมในประเทศ (Debt to GDP ratio) สูงขึ้น อย่างไรก็ดี JCR ยังคงเชื่อมั่นว่ารัฐบาลจะสามารถรักษาเสถียรภาพทางการคลังและบริหารจัดการหนี้สาธารณะให้อยู่ระดับที่เหมาะสมได้เนื่องจากมีการบริหารจัดการทางคลังอย่างรอบคอบและเป็นไปตามพระราชบัญญัติวินัยการเงินการคลังของรัฐ พ.ศ. 2561
3) สําหรับภาคธนาคารและภาคต่างประเทศ พบว่า ภาคธนาคารมีเสถียรภาพ และภาคต่างประเทศแข็งแกร่ง โดยมีดุลบัญชีเดินสะพัดเกินดุล และทุนสํารองระหว่างประเทศอยู่ในระดับสูง ส่งผลให้ประเทศไทยยังคงมีขีดความสามารถในการดําเนินมาตรการเพื่อรองรับสถานการณ์ที่ไม่คาดคิดในอนาคต
4) ประเด็นที่ JCR ให้ความสนใจและจะติดตามอย่างใกล้ชิด คือ ความไม่แน่นอนทางการเมือง และการปฏิรูปนโยบาย (Policy reform) ที่เกี่ยวข้องกับอุตสาหกรรมเทคโนโลยีชั้นสูง (High-tech manufacturing industry) เพื่อการพัฒนาประเทศ
สํานักนโยบายและแผน สํานักงานบริหารหนี้สาธารณะ
โทร. 02 265 8050 ต่อ 5516
รัฐบาลไทย-ข่าวทำเนียบรัฐบาล-เดินหน้า! นวัตกรรมต้านโควิด-19
วันจันทร์ที่ 26 เมษายน 2564
เดินหน้า! นวัตกรรมต้านโควิด-19
...
ท่ามกลางการแพร่ระบาดของโรคโควิด-19 นอกจากการบริหารด้านสาธารณสุขและการแก้ไขปัญหาด่านหน้าอย่างเข้มข้นแล้ว รัฐบาลโดยกระทรวง อว. ยังคงพัฒนานวัตกรรมเพื่ออนาคตที่ดีขึ้นอย่างต่อเนื่อง เช่น การสร้างนวัตกรรมหน้ากากอนามัยรูปแบบใหม่ประสิทธิภาพสูง โดยใช้แสงซินโครตรอนออกแบบโครงสร้าง 3 มิติ ถักทอผ้าไหมปักธงชัย จนสามารถป้องกันฝุ่นละออง PM 2.5 และ 0.3 ได้มากกว่า 80% ป้องกันละอองน้ําลายได้ดีจนสามารถใช้แทนหน้ากากอนามัยทางการแพทย์ได้ มีความแข็งแรงทนทาน ไม่เปื่อยขาดง่าย
.
นอกจากนี้ยังมี กล้องทดสอบการซึมผ่านของอนุภาค ซึ่งถ่ายภาพได้ด้วยความเร็วสูงถึง 1,300 เฟรมต่อวินาที จึงถ่ายเห็นละอองไอจามได้อย่างชัดเจน ชุด PPE ที่มีประสิทธิภาพเทียบเท่าชุดนําเข้าจากต่างประเทศ นวัตกรรมตู้ความดันบวกสําหรับตรวจผู้ติดเชื้อ และแคปซูลความดันลบสําหรับเคลื่อนย้ายผู้ป่วยโควิด-19 เป็นต้น
.
ซึ่งเบื้องต้น ได้มอบนวัตกรรมบางชิ้นให้โรงพยาบาลใน จ.นครราชสีมา ได้แก่ ร.พ.ปักธงชัย ร.พ.ขามทะเลสอ และ ร.พ.เทพรัตน์นครราชสีมา ไว้ใช้งานแล้ว คาดหวังว่าในอนาคตอันใกล้นวัตกรรมเหล่านี้จะได้รับการต่อยอดจนออกมาเสริมกําลังให้แก่บุคลากรทางการแพทย์ได้อย่างรวดเร็ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บอร์ดยุทธศาสตร์สตรีแห่งชาติ เคาะ  “การแก้ปัญหาการข่มขืนและละเมิดทางเพศ” เป็นวาระแห่งชาติ จัดทำคู่มืองบประมาณสะท้อนเพศภาวะ  จุรินทร์เร่ง เสนอครม.
วันจันทร์ที่ 26 เมษายน 2564
บอร์ดยุทธศาสตร์สตรีแห่งชาติ เคาะ  “การแก้ปัญหาการข่มขืนและละเมิดทางเพศ” เป็นวาระแห่งชาติ จัดทําคู่มืองบประมาณสะท้อนเพศภาวะ  จุรินทร์เร่ง เสนอครม.
บอร์ดยุทธศาสตร์สตรีแห่งชาติ เคาะ  “การแก้ปัญหาการข่มขืนและละเมิดทางเพศ” เป็นวาระแห่งชาติ จัดทําคู่มืองบประมาณสะท้อนเพศภาวะ  จุรินทร์เร่ง เสนอครม.
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ผ่านระบบ VDO Conference เมื่อวันที่ 26 เม.ย. โดยมีรองนายกรัฐมนตรี นายจุรินทร์ ลักษณวิศิษฏ์ เป็นประธานกรรมการ ที่ประชุมฯ เห็นชอบการผลักดันให้ “การป้องกันและแก้ไขปัญหาการข่มขืนกระทําชําเราและการล่วงละเมิดทางเพศ” เป็น “วาระแห่งชาติ” สอดคล้องกับข้อเสนอแนะนําจากสภาผู้แทนราษฎร และคณะกรรมการส่งเสริมการพัฒนาสถานภาพสตรี (กสส.) ซึ่งการดําเนินการจากนี้จะต้องรวบรวมและวิเคราะห์ข้อมูลให้ครอบคลุมและเจาะลึกในทุกมิติ เพื่อจัดทําร่าง วาระแห่งชาติฯ ก่อนเสนอให้ครม. พิจารณาต่อไป ภายในเดือน ก.ค. นี้
ที่ประชุมฯ ยังได้เห็นชอบคู่มือการจัดทํางบประมาณที่คํานึงถึงมิติเพศภาวะ (Gender Responsive Budgeting – GRB: A Practical Handbook) ที่มีวัตถุประสงค์ เพื่อ 1) สร้างความรู้ความเข้าใจเกี่ยวกับการจัดทํางบประมาณที่คํานึงถึงมิติเพศภาวะ (ภาวะความเป็นหญิงหรือชายที่ถูกกําหนดโดยสภาพแวดล้อม สังคม และวัฒนธรรม) 2) ผู้เกี่ยวข้องในหน่วยงานภาครัฐและหน่วยงานอื่นๆ ทั้งในระดับนโยบายและปฏิบัติ สามารถสจัดทํางบประมาณที่คํานึงถึงมิติเพศภาวะของหน่วยงาน นําไปสู่ผลลัพธ์ คือการจัดสรรทรัพยากรที่เป็นธรรมและเหมาะสมตามความจําเป็นและความต้องการของประชากรที่มีความแตกต่างทางเพศ วัย และสภาพของบุคคล โดยคาดว่า ในเดือน มิ.ย.จะเสนอที่ประชุม ครม. เพื่อมีมติให้ทุกหน่วยงานนําคู่มือฯ ไปใช้ในการจัดทํางบประมาณ
นางสาวรัชดา กล่าวเพิ่มเติมว่า รองนายกฯ จุรินทร์ ยังได้มอบหมายให้ กสส. รวบรวมข้อเสนอจากสมัชชาสตรีระดับชาติ ประจาปี 2563 ซึ่งประกอบด้วย 5 ประเด็นหลัก คือ 1) สุขภาพของผู้หญิง 2) การศึกษาของผู้หญิง 3) การมีส่วนร่วมในการตัดสินใจ 4) งานของผู้หญิง 5) ความรุนแรงต่อผู้หญิง นําไปวิเคราะห์ว่า ยังมีการดําเนินการเรื่องใดที่ยังไม่ตอบสนองต่อปัญหา จะได้นําไปพัฒนาการดําเนินงานและกําหนดยุทธศาสตร์สตรีในระยะต่อไป อีกทั้งแก้ไขปัญหาปัจจุบันอย่างครบถ้วนรอบด้าน โดยจะมีการนําผลการวิเคราะห์เข้าสู่ที่ประชุม กยส. อีกครั้ง ก่อนเสนอ ครม. ในเดือน ก.ค.นี้ ทั้งนี้ นายจุรินทร์ย้ําว่า รัฐบาลพร้อมเต็มที่ที่จะทํางานร่วมกับภาคประชาชนและภาคประชาสังคม ความคิดเห็นต่างๆ ที่สะท้อนมานั้น ถือเป็นปัจจัยสําคัญในการพัฒนาการทํางานของภาคราชการให้มีประสิทธิภาพมากขึ้น
อนึ่ง สถานการณ์ด้านความรุนแรงในครอบครัว ประจําปี 2562 จัดทําโดยกระทรวงพัฒนาสังคมและความมั่นคงของมนุษย์ รายงานข้อมูลจากกระทรวงสาธารณสุข (สธ.) ว่า มีผู้ถูกกระทําความรุนแรงเข้ารับบริการที่ศูนย์พึ่งได้ในโรงพยาบาลสังกัดกระทรวงสาธารณสุข จํานวน 15,797 ราย หรือเฉลี่ย 43 รายต่อวัน ผู้กระทําความผิด 3 อันดับแรก ส่วนใหญ่เป็นคนใกล้ตัว คือ สามีภรรยา แฟน และอื่นๆ เช่น คนรู้จักทาง Facebook แฟนเก่า เพื่อนของญาติ ฯลฯ ในขณะที่ มีคดีความรุนแรงในครอบครัวเข้าสู่กระบวนการยุติธรรม รวม 174 คดี นางสาวรัชดา กล่าว
.....................................
รัฐบาลไทย-ข่าวทำเนียบรัฐบาล-ยกระดับ “การกระจายวัคซีน” เป็นวาระสำคัญเร่งด่วนสูงสุด
วันจันทร์ที่ 26 เมษายน 2564
ยกระดับ “การกระจายวัคซีน” เป็นวาระสําคัญเร่งด่วนสูงสุด
...
เช้าวันนี้ นายกรัฐมนตรีได้หารือกับทีมที่ปรึกษา เรื่องยกระดับการกระจายวัคซีนเป็นวาระสําคัญเร่งด่วนสูงสุด โดยมีเป้าหมายดังนี้ครับ
.
1. ผลักดันให้มีการจัดหาวัคซีนให้ได้เพิ่มมากขึ้นในทุกวิถีทาง โดยมีเป้าหมาย 10-15 ล้านโดสต่อเดือน จากวัคซีนที่มีความหลากหลายในปัจจุบันโดยรัฐและเอกชนจะทํางานร่วมกันอย่างใกล้ชิด
.
2. มีโครงสร้างที่จัดกลุ่ม แบ่งงาน ผสมผสานการทํางานระหว่างภาครัฐและภาคเอกชนให้ชัดเจน โดยต้องให้มีการกระจายวัคซีนอย่างทั่วถึง ผลักดันแนวหน้าในการฉีดวัคซีนให้เป็นเชิงรุก
.
3. จัดให้มีศูนย์ฉีดวัคซีนทางเลือก โดยใช้สถานที่ที่เหมาะสม เช่น ศูนย์ประชุมฯ ศูนย์กีฬา โรงแรม โรงพยายบาลเอกชน เพื่อลดภารกิจของโรงพยาบาลหลัก และสาธารณสุข ที่ต้องรองรับ ดูแลผู้ป่วยเป็นหลัก โดยศูนย์ฉีดวัคซีนฯ จะดึงการมีส่วนร่วมในการฉีดวัคซีนทางเลือกในกลุ่มที่มีศักยภาพเพิ่มเติมจากของภาครัฐ
.
4. ตั้งเป้าหมายการฉีดให้ได้ 300,000 โดสต่อวัน หรือมากกว่า และเป้าหมายฉีดให้ประชาชน 50 ล้านคนภายในสิ้นปีนี้หรือเร็วกว่า
.
นอกจากนี้ นายกรัฐมนตรียังได้สั่งการให้มีการปรับปรุงการคัดกรอง และระบบการเข้ารับการรักษาพยาบาลให้มีช่องทาง และการขนส่งเคลื่อนย้าย ที่มีประสิทธิภาพมากยิ่งขึ้นอีกด้วย
Cr : เพจประยุทธ์ จันทร์โอชา Prayut Chan-o-cha
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด วธ. เปิดงานสงกรานต์วัดพระเชตุพนวิมลมังคลารามฯ ประจำปี  2564 ภายใต้แนวคิด “สงกรานต์วิถีใหม่  สืบสานวัฒนธรรมไทย”
วันเสาร์ที่ 10 เมษายน 2564
ปลัด วธ. เปิดงานสงกรานต์วัดพระเชตุพนวิมลมังคลารามฯ ประจําปี  2564 ภายใต้แนวคิด “สงกรานต์วิถีใหม่  สืบสานวัฒนธรรมไทย”
วันที่ ๑๐ เมษายน ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดงานนักขัตฤกษ์นมัสการพระพุทธไสยาสน์ในกิจกรรมงานสงกรานต์วัดพระเชตุพนวิมลมังคลาราม ราชวรมหาวิหาร ประจําปี พุทธศักราช 2564
ปลัด วธ. เปิดงานสงกรานต์วัดพระเชตุพนวิมลมังคลารามฯ ประจําปี 2564 ภายใต้แนวคิด “สงกรานต์วิถีใหม่ สืบสานวัฒนธรรมไทย” หนุนสร้างความรู้ ความเข้าใจคุณค่าสาระที่สําคัญของงานประเพณีสงกรานต์ ปลูกฝังค่านิยมความเป็นไทยแก่เยาวชน คนรุ่นใหม่
วันที่ ๑๐ เมษายน ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดงานนักขัตฤกษ์นมัสการพระพุทธไสยาสน์ในกิจกรรมงานสงกรานต์วัดพระเชตุพนวิมลมังคลาราม ราชวรมหาวิหาร ประจําปี พุทธศักราช 2564 โดยมี พระเทพวชิรโมลี รักษาการเจ้าอาวาสวัดพระเชตุพนวิมลมังคลาราม คณะสงฆ์ นายชัยพล สุขเอี่ยม ผู้ตรวจราชการกระทรวงวัฒนธรรม นางสาวเพชรรัตน์ สายทอง ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม กรรมการมูลนิธิ “ทุนพระพุทธยอดฟ้า” ในพระบรมราชูปถัมภ์ ผู้บริหารบริษัท ไทยเบฟเวอเรจ จํากัด (มหาชน) กรรมการมูลนิธิ “สิริวัฒนภักดี” ผู้บริหารวิทยาลัยเทคโนโลยีตั้งตรงจิตรพณิชยการ และชาวชุมชนท่าเตียนเข้าร่วม ณ วัดพระเชตุพนวิมลมังคลาราม ราชวรมหาวิหาร
ปลัดกระทรวงวัฒนธรรม กล่าวว่า กระทรวงวัฒนธรรม (วธ.) มีแนวทางและมาตรการรณรงค์เพื่อสืบสานคุณค่าทางวัฒนธรรม เนื่องในประเพณีสงกรานต์ พุทธศักราช 2564 ภายใต้แนวคิด“สงกรานต์วิถีใหม่ สืบสานวัฒนธรรมไทย” เช่น งดจัดกิจกรรมที่มีการรวมกลุ่มคนจํานวนมากและมีการสัมผัสใกล้ชิด งดกิจกรรมเล่นสาดน้ํา ประแป้ง ปาร์ตี้โฟม รวมทั้งให้จัดกิจกรรมสอดคล้องกับแนวทางและมาตรการเทศกาลสงกรานต์ 2564 ของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และคณะกรรมการโรคติดต่อจังหวัดและคณะกรรมการโรคติดต่อกรุงเทพมหานคร ซึ่งปีนี้ วธ. ได้ขอความร่วมมือทุกภาคส่วนจัดกิจกรรมโดยยึดตามรูปแบบสาระและคุณค่าที่แท้จริงตามประเพณีสงกรานต์เพื่อร่วมกันสืบสานวัฒนธรรมไทยตามความเหมาะสมตามประเพณีนิยม แต่งกายด้วยชุดสุภาพ ใช้ผ้าไทยหรือผ้าท้องถิ่น สรงน้ําพระพุทธรูป ทําบุญตักบาตร รดน้ําขอพรผู้ใหญ่ ปลอดอบายมุขและไม่มีเครื่องดื่มแอลกอฮอล์และปฏิบัติตามมาตรการของกระทรวงสาธารณสุข (สธ.) อย่างเคร่งครัด
ปลัด วธ. กล่าวอีกว่า วัดพระเชตุพนวิมลมังคลารามฯ ได้ให้ความร่วมมือจัดงานสงกรานต์วัดพระเชตุพนวิมลมังคลาราม ราชวรมหาวิหาร ประจําปี พุทธศักราช 2564 ภายใต้แนวคิด“สงกรานต์วิถีใหม่ สืบสานวัฒนธรรมไทย” ขึ้นระหว่างวันที่ 10-15 เมษายน 2564   มีกิจกรรม ได้แก่ การทําบุญไหว้พระเพื่อเสริมสิริมงคล การสรงน้ําพระพุทธรูป การไหว้พระประจําวันเกิด ทําบุญประจําราศี ก่อพระเจดีย์ทราย การสอนทําพวงมาลัย ในการถวายพระ การถวายสังฆทานและการออกร้านจําหน่ายสินค้า
“ขอขอบคุณวัดพระเชตุพนวิมลมังคลารามฯ ทุกภาคส่วน ที่ให้ความร่วมมือจัดกิจกรรมสงกรานต์วิถีใหม่ สืบสานวัฒนธรรมไทย นับเป็นการร่วมกันสืบสานคุณค่าประเพณีสงกรานต์ อีกทั้งเป็นแนวทางการจัดกิจกรรมตามแบบแผนที่ดีงาม ทําให้เกิดการเผยแพร่และสืบทอดวัฒนธรรมประเพณีของไทยให้ประชาชนได้รับรู้และเข้าใจในคุณค่าสาระที่สําคัญของงานประเพณีสงกรานต์ ช่วยปลูกฝังค่านิยม ความรักและความภาคภูมิใจในความเป็นไทย เสริมสร้างภาพลักษณ์ที่ดีให้แก่ประเทศด้วย” ปลัด วธ. กล่าว
รัฐบาลไทย-ข่าวทำเนียบรัฐบาล-กรมบัญชีกลางกำหนดแนวทางปฏิบัติในการจัดทำร่างขอบเขตของงาน กรณีหน่วยงานของรัฐกำหนดเกณฑ์การพิจารณา โดยใช้เกณฑ์ราคาประกอบเกณฑ์อื่น
วันอาทิตย์ที่ 11 เมษายน 2564
กรมบัญชีกลางกําหนดแนวทางปฏิบัติในการจัดทําร่างขอบเขตของงาน กรณีหน่วยงานของรัฐกําหนดเกณฑ์การพิจารณา โดยใช้เกณฑ์ราคาประกอบเกณฑ์อื่น
ตั้งแต่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มีผลใช้บังคับ หน่วยงานของรัฐได้กําหนดเกณฑ์การพิจารณาโดยใช้เกณฑ์ราคาประกอบเกณฑ์อื่นเพื่อเป็นเกณฑ์ในการคัดเลือกผู้ชนะการยื่นข้อเสนอ
นายประภาศ คงเอียด อธิบดีกรมบัญชีกลาง เปิดเผยว่า ตั้งแต่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มีผลใช้บังคับ หน่วยงานของรัฐได้กําหนดเกณฑ์การพิจารณาโดยใช้เกณฑ์ราคาประกอบเกณฑ์อื่นเพื่อเป็นเกณฑ์ในการคัดเลือกผู้ชนะการยื่นข้อเสนอ แต่ในการกําหนดเงื่อนไขในการจัดทําเอกสารประกวดราคาหรือหนังสือเชิญชวน พบว่าหน่วยงานของรัฐกําหนดเพียงแค่เกณฑ์คุณภาพหลัก โดยมิได้กําหนดเกณฑ์การพิจารณาเกณฑ์ย่อยของแต่ละเกณฑ์คุณภาพหลักให้ผู้ยื่นข้อเสนอทราบตั้งแต่ในเอกสารประกวดราคาหรือหนังสือเชิญขวน ซึ่งที่ผ่านมามีผู้ยื่นข้อเสนออุทธรณ์ผลการพิจารณา และคณะกรรมการพิจารณาอุทธรณ์และข้อร้องเรียนได้พิจารณาแล้วมีมติว่าหน่วยงานของรัฐมิได้กําหนดเกณฑ์ในการพิจารณาให้คะแนนในแต่ละเกณฑ์ย่อยให้ผู้ยื่นข้อเสนอทราบตั้งแต่ต้น ซึ่งไม่เป็นไปตามพระราชบัญญัติ ฯ มาตรา 8 วรรคหนี่ง (2) เมื่อถึงขั้นตอนการพิจารณาผลการเสนอราคาคณะกรรมการพิจารณาผลการประกวดราคาอิเล็กทรอนิกส์ได้พิจารณาให้คะแนนแต่ละเกณฑ์ย่อยตามดุลพินิจ จึงเป็นการดําเนินการที่ไม่เป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 55 (4) (ง) (จ) และไม่เป็นธรรมต่อผู้เข้าแข่งขันในการเสนอราคา ซึ่งก่อให้เกิดการได้เปรียบเสียเปรียบระหว่างผู้ยื่นข้อเสนอด้วยกัน ดังนั้น เพื่อให้การกําหนดเกณฑ์การพิจารณาตามมาตรา 65 แห่งพระราชบัญญัติฯ และข้อ 83 (2) แห่งระเบียบฯ เป็นไปโดยถูกต้องและเป็นไปในแนวทางเดียวกัน คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (คณะกรรมการวินิจฉัย) โดยได้รับมอบหมายจากคณะกรรมการนโยบายการจัดซื้อจัดจ้างและการบริหารพัสดุภาครัฐ จึงอาศัยอํานาจตามมาตรา 24 วรรคหนึ่ง (6) ประกอบมาตรา 29 วรรคหนึ่ง (3) แห่งพระราชบัญญัติฯ กําหนดแนวทางปฏิบัติในเรื่องดังกล่าว ดังนี้
1. การกําหนดร่างขอบเขตของงาน (TOR) และการกําหนดเกณฑ์การให้น้ําหนักคะแนน ให้กําหนดเกณฑ์คุณภาพตามมาตรา 65 วรรคหนึ่ง แห่งพระราชบัญญัติฯ โดยต้องเลือกเกณฑ์อื่นประกอบกับเกณฑ์ราคา ซึ่งเกณฑ์คุณภาพอาจประกอบด้วย ต้นทุนของพัสดุนั้นตลอดอายุการใช้งาน มาตรฐานของสินค้าหรือบริการ บริการหลังการขายข้อเสนอด้านเทคนิคหรือข้อเสนออื่น เป็นต้น ทั้งนี้ เกณฑ์คุณภาพจะต้องมีเกณฑ์ข้อเสนอด้านเทคนิคประกอบด้วยทุกครั้ง และให้กําหนดน้ําหนักการให้คะแนนเกณฑ์ข้อเสนอด้านเทคนิคมากที่สุด รวมทั้งต้องกําหนดสัดส่วนของน้ําหนักในการให้คะแนนและเกณฑ์การพิจารณาย่อยของแต่ละเกณฑ์คุณภาพ พร้อมทั้งกําหนดเกณฑ์ในการพิจารณาการให้คะแนนและวิธีการประเมินหรือวิธีการให้คะแนนของแต่ละเกณฑ์ย่อยให้ชัดเจน
2. การจัดทําเอกสารเชิญชวนหรือหนังสือเชิญชวน เอกสารที่ใช้เพื่อประกอบในการประเมินคะแนน หน่วยงานของรัฐต้องกําหนดเป็นเงื่อนไขเพิ่มเติมไว้ในแบบเอกสารเชิญชวนในการจัดซื้อจัดจ้างพัสดุด้วยวิธีประกวดราคาอิเล็กทรอนิกส์ (Electronic Bidding : e - bidding) ที่คณะกรรมการนโยบายกําหนด และให้ถือปฏิบัติกับวิธีคัดเลือกโดยอนุโลม